  Анжелика Тихонова корреспондент Удмуртия Балезиноысь сюресъёсты тупатъяны 40 миллион манет висъяз. Кытчы коньдонэз кутыны малпало, элькун кивалтэтлэн тӧроезлы Ярослав Семёновлы Балезино ёрослэн тӧроез Юрий Новойдарский вераз. Дефектовка ортчытӥм, тупатъямез тужгес но кулэ карись урамъёсты пусйим. Туннэ нуналлы сметаос сюрес возёсъя министерствое эскерыны келямын. Али пумкылзэс возьмаськом Юрий Новойдарский, Балезино ёрослэн тӧроезТупатъян ужъёсты Балезино каргуртысь кӧня ке сюресъёс вылын ортчытозы. Кылсярысь, Киров нимо урамысь 600 метрзэ, Майской урамысь 830 метрзэ, Карл Маркс нимо урамысь 1 сюрс 380 метрзэ выльдозы, озьы ик Советской урамысь чугун сюрес вокзал дорысен сюрес вож дорозь люкетсэ тупатозы. Ватсаса ужъёс нюлэс база дорысь сюресъёс вылын, кытын чылкытатон сооружениос дорысен док доры васькон интыяськемын, но автобусъёслы берытскон интыын быдэстозы. Ужъёсты инвожо шорозь йылпумъяны чаклало. Со сяна, коньдэтысь ватсаса 5 миллион манет Сибирской но Русских нимо урамъёсын гопъёсты ворсаны висъялозы. Нимысьтыз огкыл чугун сюрес ултӥ потонэз выльдыны гожтозы. Ужъёсты озьы ик 2020-тӥ арын инвожо шорозь вуттыны чаклало Удмуртилэн тӧроез Ярослав Семёнов тупатъян ужъёслэсь дырзэс чаклано шуыса пусйиз. Уго ог дыре кык сюресъёсты тупатъяку тӧрлыкъёсы калыклэсь ӝожтӥськонъёс вуыны быгатозы.  Тегъёс: Авто Балезино Удмуртия сюресъёс тупатъянужъёс ЯрославСемёнов  